open-index/open-wikipedia-markdown huggingface dataset:
Rapla kommune

**Rapla** er en landkommune som gir navn til Rapla fylke i Estland, beliggende midt i landet. Kommunen ligger nordlig-sentralt i fylket. Det bor 13&nbsp;139 mennesker i kommunen (2019), fordelt på ca 859 km². Dermed er dette fylkets klart folkerikeste kommune. Administrasjonssenteret i kommunen er Rapla, fylkets største by.

Før kommunereformen i 2017 hadde Rapla et areal på 189 km² med 2&nbsp;557 innbyggere (2017). I 2017 vokste Rapla gjennom at nabokommunene Ülenurme, Kaiu og Raikküla ble tatt opp i kommunen.

Store tettsteder i kommunen er Rapla med 5&nbsp;618 innbyggere i 2007, fulgt av Alu med 892 innbyggere, Hagudi med 329 innbyggere og Kuusiku med 209 innbyggere.

Sør i kommunen ligger landsbyen Raikküla med høyden Pakamägi, hvor et tysk korstog passerte i 1216, og hvor et estisk opprør ble startet i 1343.

## Referanser


## Eksterne lenker
*
Gulou (Kaifeng)

**Gulou** (kinesisk: 鼓楼区, pinyin: *Gǔlóu Qū*) er et bydistrikt i byprefekturet Kaifeng i provinsen Henan i Folkerepublikken Kina. Her ligger administrasjonssetet for Kaifeng.

Gulou har et areal på 58,68 km² og teller ca. 161.300 innbyggere (2005).

Gulou betyr *trommetårn* på kinesisk. 

## Eksterne lenker
* Infoside
Vigala kommune

**Vigala** er en tidligere landkommune i Rapla fylke i Estland, beliggende midt i landet. Kommunen ligger helt sørvest i fylket. Det bodde om lag 1&nbsp;700 mennesker i kommunen, fordelt på ca 270 km². Administrasjonssenteret i kommunen var Kivi-Vigala. Folketallet var sterkt fallende. Elvene Naravere og Enge renner gjennom kommunen.

De største tettstedene i kommunen var Vana-Vigala med 386 innbyggere i 2007, fulgt av Kivi-Vigala med ca 200 innbyggere. I sistnevnte landsby avholdes hver sommer rockefestivalen *[[Hard Rock Laager]]*. Fra denne landsbyen kommer også to fremtredende estiske kunstnere. Maleren Ants Laikmaa (1866–1942) var en av de første heltids kunstnere i landet, mens maleren Heinrich Aasmaa (1909–2008) ikke bare var en fremragende kunstmaler, men også hobby-botaniker med et av landets største herbarier med 35.000 planter.

Havet har stått helt inn her i tidligere tider, 10 km nord for Kivi-Vigala ligger fjeller *Avaste* med rester av kalkstein omgitt av flate landskap. Det flommer over de flate myrmarkene om våren, men sommerstid er markene dekket av en stor artsrikdom av planter.

## Referanser
Gulou (Xuzhou)

**Gulou** (kinesisk: 鼓楼区; pinyin: *Gǔlóu Qū*) er et bydistrikt i byprefekturet Xuzhou i provinsen Jiangsu i Folkerepublikken Kina.

Det har et areal på 212 km² og teller ca. 381&nbsp;000 innbyggere (2005). 

## Eksterne lenker
* Infoside
George Tupou V

**George Tupou V** (tongansk: **Siaosi Tupou V**, fullt navn: **Siaosi Tāufaʻāhau Manumataongo Tukuʻaho Tupou V**) (født 4. mai 1948, død 18. mars 2012 i Hongkong) var konge av Tonga fra 2006 til 2012.

Han var eldste sønn av kong Tāufaʻāhau Tupou IV (1918–2006) og dronning Halaevalu Mataʻaho ʻAhomeʻe (1926). Han ble utnevnt til kronprins 4. mai 1966, og konge 11. september 2006.

Han var ugift og hadde en datter utenfor ekteskap; 'Ilima Lei Fifita Tohi.

Kong George Tupou V ble etterfulgt på tronen av sin yngre bror, som tok navnet Tupou VI.

## Referanser


## Eksterne lenker
*
Brachypelma

* se tekst i artikkelen 

***Brachypelma*** er en slekt av edderkopper i gruppen fugleedderkopper (Theraphosidae).

*Brachypelma* er store fargerike fugleedderkopper, noen er sjeldne og mange er ettertraktet som kjæledyr. For noen sjeldne arter utgjør kjæledyr-handelen en trussel, siden store mengder av de disse dyrene blir samlet inn. Derfor er de fredet og det er ikke lovlig å handle med viltfangede eksemplarer.

## Arter
* *[[Brachypelma albiceps]]* Pocock, 1903 — Mexico
* *[[Brachypelma albopilosum]]* Valerio, 1980 — Costa Rica
* *[[Brachypelma andrewi]]* Schmidt, 1992 — ukjent
* *[[Brachypelma angustum]]* Valerio, 1980 — Costa Rica
* *[[Brachypelma annitha]]* Tesmoingt, Cleton & Verdez, 1997 — Mexico
* *[[Brachypelma auratum]]* Schmidt, 1992 — Mexico
* *[[Brachypelma aureoceps]]* (Chamberlin, 1917) — USA (trolig introdusert)
* *[[Brachypelma baumgarteni]]* Smith, 1993 — Mexico
* *[[Brachypelma boehmei]]* Schmidt & Klaas, 1993 — Mexico
* *[[Brachypelma embrithes]]* (Chamberlin & Ivie, 1936) — Panama
* *[[Brachypelma emilia]]* (White, 1856) — Mexico
* *[[Brachypelma epicureanum]]* (Chamberlin, 1925) — Mexico
* *[[Brachypelma fossorium]]* Valerio, 1980 — Costa Rica
* *[[Brachypelma hamorii]]* Tesmoingt, Cleton & Verdez, 1997 — Mexico
* *[[Brachypelma kahlenbergi]]* Rudloff, 2008 — Mexico
* *[[Brachypelma klaasi]]* (Schmidt & Krause, 1994) — Mexico
* *[[Brachypelma sabulosum]]* (F. O. P.-Cambridge, 1897) — Guatemala
* *[[Brachypelma schroederi]]* Rudloff, 2003 — Mexico
* *[[Brachypelma smithi]]* (F. O. P.-Cambridge, 1897) — Mexico
* *[[Brachypelma vagans]]* (Ausserer, 1875) — Mexico, Sentral-Amerika
* *[[Brachypelma verdezi]]* Schmidt, 2003 — Mexico

## Eksterne lenker
*
Skyting under Sommer-OL 2008 – 10 m luftrifle kvinner

**Skyting under Sommer-OL 2008 – 10 m luftrifle**  fant sted den 9. august 2008 på Beijing Shooting Range Hall. 

## Kvalifisering

## Finale
Volleyball under Sommer-OL 2008 – Sandvolleyball menn

**Herrenes sandvolleyball** under Sommer-OL 2008 fant sted fra den 9. til den 22. august 2008 på Beach Volleyball Ground i Beijing.

## Resultater

### Innledende runder

#### Gruppe A

##### Tabell

#### Gruppe B

##### Tabell

#### Gruppe C

##### Tabell

#### Gruppe D

##### Tabell

#### Gruppe E

##### Tabell

#### Gruppe F

##### Tabell

### Omspill

**Omspill nr. 2**

## Sluttspill

### Åttendedelsfinale

### Kvartfinale

### Semifinale

### Bronsefinale

### Finale
Jan Pytlick

**Jan Pytlick** (født 5. juni 1967) er en dansk tidligere håndballspiller og tidligere landslagssjef for det danske kvinnelandslaget.

## Karriere
### Spiller
Pytlick var som spiller en talentfull playmaker for den lokale klubben GOG Gudme, men måtte legge opp allerede som 19-åring grunnet en alvorlig skulderskade.

### Trener
Etter skulderskaden begynte Pytlick som trener. Som 23-åring tok han over kvinnelaget til GOG Gudme, og vant tre strake mesterskap med moderklubben.

I 1998 etterfulgte Pytlick suksesstreneren Ulrik Wilbek, da han tok over som landslagssjef for det danske kvinnelandslaget.

Han klarte ikke å følge opp Wilbeks to strake EM-gull under Håndball-EM 1998 da han tapte EM-finalen mot Norge, men tok to år senere OL-gull under Sydney-OL etter å ha slått Ungarn i OL-finalen.

Etter å ha vunnet gullmedalje på hjemmebane i 2002-EM, gjentok Pytlick OL-gullet fra Sydney under Sommer-OL 2004 i Aten.

Pytlick valgte å legge opp etter 4.-plassen i Håndball-VM 2005, men fraværet ble kortvarig da arvtakeren Brian Lyngholm ble sparket etter en skuffende 11.-plass i 2006-EM. 11.-plassen resulterte i at Danmark ikke kvalifiserte seg til Håndball-VM 2007 og Pytlick tok igjen over landslagsjobben.

Fra 2016 til 2019 var han hovedtrener for den danske klubben .

## Referanser


## Eksterne lenker
*
Arna Sif Pálsdóttir

**Arna Sif Pálsdóttir** (født 1988) er en islandsk håndballspiller som spiller på det islandske landslaget og det danske klubblaget Aalborg DH. I 2009 skrev hun kontrakt med det danske laget Horsens HK. I 2010 gikk hun over til Team Esbjerg og i 2011 til Aalborg DH.

## Eksterne lenker
* 
* Profil på Team Esbjergs nettsted
Coetzee

**Coetzee** kan vise til:
* Gerrie Coetzee, Gerhardus «Gerrie» Christian Coetzee
* John Maxwell Coetzee
De temporum ratione

**De temporum ratione** («Beregningen av tid») er en latinsk avhandling skrevet i angelsaksiske England av munken Beda den ærverdige i Northumbria i 725. Avhandlingen omfatter en innledning til det tradisjonelle synet i antikken og tidlig middelalder om kosmos, inkludert en forklaring på hvorfor den sfæriske (runde) jordkloden influerte på endringen av dagslysets lengde, om hvordan sesongmessige bevegelser av solen og månen påvirket endringen av nymåne hver kveld i skumringen, og et kvantitativ forhold mellom endringene i tidevannet ved et gitt sted og den daglige bevegelsen til månen.

* Beregningen av tid* beskriver en rekke gamle kalendere, blant annet den angelsaksiske kalenderen. Fokuset til verket var kalkuleringen av datoen for påsken, noe som var et stridsemne mellom den katolske kristendom i England og den keltiske kristendom i Irland. Beda beskriver metoden som ble utviklet av Dionysius Exiguus. Verket ga også instruksjoner for å kalkulere datoen for påskefullmånen, for å beregne bevegelsen til solen og månen via dyrekretsen, og for mange andre beregninger knyttet til kalenderen.

Verket inneholder også en del referanser til angelsaksisk mytologi av viktighet for forskere.

## Se også
* Påskeformelen
* Germansk kalender
* Påskekontroversen

## Referanser


## Litteratur
* Jones, Charles W., red. (1997): *De temporum ratione*, i *Bedae opera didascalia* 2, Corpus Christianorum Series Latina, 123B, Turnhout: Brepols.  ISBN 978-2-503-01235-3
* Jones, Charles W., red. (1943): *De temporum ratione*, i *Opera de temporibus*, Cambridge, Massachusetts: The Mediaeval Academy of America.
* Wallis, Faith, overs. (1999/2004): *[http://books.google.com/books?id=yFsw-Vaup6sC&printsec=frontcover Bede: The Reckoning of Time]*, Liverpool: Liverpool Univ. ISBN 0-85323-693-3.

## Eksterne lenker
* ''De Temporum Ratione''  på latin fra *Patrolgia Latina*
Villdyrlegen

***Villdyrlegen*** er et norsk dyreprogram som gikk på TV 2 i 2010 og 2012. I serien reiste veterinær Silje Hvarnes og hennes hjelper og ektemann Gaute Grøtta Grav jorda rundt for å hjelpe ville dyr. Serien var produsert og skapt av Gaute Grøtta Grav, for TV 2. Den besto av 12 episoder på ca 45 minutter hver.  

## Episoder - sesong 1
# Villdyrlegen i Sør-Afrika – I løpet av en hektisk uke skal Silje og Gaute bistå en profesjonell fangstmann.
# Villdyrlegen i Thailand – På verdens største sykehus for elefanter får Silje mange utfordringer. Gaute er med i et stort elefantshow for flere hundre tilreisende turister.
# Villdyrlegen nær Burma – På senter for misbrukte gibbonaper, får Silje og Gaute oppleve turismens bakside i Thailand.
# Villdyrlegen i Alaska – Silje drar til et av senter for elgforskning ved Kenai i Alaska.
# Villdyrlegen i Norge – Silje merker elg, og radiomerker gaupe på oppdrag for Norsk institutt for naturforskning (NINA)
# Villdyrlegen i Borneo – Silje og Gaute drar til et senter på Borneo for foreldreløse orangutanger.

## Episoder - sesong 2

# Villdyrlegen i Costa Rica – De møter dovendyr og jaguarer.
# Villdyrlegen i Florida – Villdyrlegen drar denne gang til Florida for å redde delfiner og fange alligatorer.
# Villdyrlegen i Australia - Silje reiser denne gang til Australia, hvor hun jobber ved et av verdens største dyresykehus. Her må hun redde alt fra kenguru og koala, til skilpadder og wombat.
# Villdyrlegen i Kina - Pandabjørnen er sterkt truet. Nå finnes det bare 1500 ville individer igjen, og villdyrlegen er på vei for å hjelpe til i arbeidet med å berge den sjeldne arten.
# Villdyrlegen i New Mexico - Silje skal hjelpe skadde ulver og ørn.
# Villdyrlegen hos tiger i Thailand

## Referanser


## Eksterne lenker
*
Vinter-OL for ungdom 2012

**Innsbruck 2012** var de andre olympiske ungdomsleker og de første olympiske vinterungdomsleker. Mesterskapet ble arrangert i Innsbruck fra 13. til 22. januar 2012.

## Deltagende nasjoner
I tråd med IOKs retningslinjer, kunne bare ungdommer i alderen mellom 14 og 19 år delta i Vinter-OL for ungdom 2012. I motsetning til de olympiske leker, vil de unge utøverne som deltar i ungdoms-OL forventes å bli i vertsbyen gjennom lekene og ta del i et integrert idretts-, kultur og utdanningsprogram. Kvalifiseringskriterier for deltakelse i lekene varierer fra idrett til idrett, og fastsettes av de nasjonale olympiske komitéer og de internasjonale idrettsforbund.

;Liste over nasjoner med antall deltagere i parentes.

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Kalender
Kalender over konkurransene og seremoniene under lekene.

## Referanser




## Eksterne lenker
* 
* 
*
Michael Witzel

**Michael Witzel** (født 1943 i Schwiebus, Tyskland, nå Polen) er en professor i sanskrit ved Harvard University, USA.

Witzel studerte indologi i Tyskland fra 1965 til 1971 under Paul Thieme,  H. P. Schmidt, K. Hoffmann og J. Narten, og deretter i Nepal fra 1972 til 1973 under Mīmāmsaka Jununath Pandit. fra 1972 til 1978 var han i Katmandu, hvor han ledet *Nepal-German Manuscript Preservation Project* og *Nepal Research Centre*. Han har undervist i Tübingen (1972), Leiden (1978–1986) og ved Harvard (siden 1986) og vært invitert som gjesteforeleser i Kyoto (to ganger), Paris (to ganger) og Tokyo (to ganger). Han har undervist i sanskrit siden 1972.

Witzel har gjort seg bemerket for sine studier av dialektene av vedisk sanskrit, gammel indisk historie, utviklingen av vedisk religion og den lingvistiske forhistorien til Sør-Asia. Han er redaktør for Electronic Journal of Vedic Studies (EJVS) og Harvard Oriental Series. Han har vært president for *Association for the Study of Language in Prehistory* (ASLIP) siden 1999, såvel som den nye *International Association for Comparative Mythology* siden 2006. Han ble valgt inn i American Academy of Arts and Sciences i 2003, og ble valgt som æresmedlem av det tyske orientalske selskap (DMG) i 2009.

## Referanser
Atiur Rahman

**Atiur Rahman** (født 1951) er en bangladeshisk økonom. Han var sentralbanksjef i Bangladesh Bank fra 1. mai 2009, da han overtok etter Salehuddin Ahmed, og sluttet i stillingen 15. mars 2016.

Han er gift og har tre barn.

## Yrkeskarriere
Før han begynte i sentralbanken var han professor ved University of Dhaka, og styreleder for legatstyret ved Shamunnay, som er et senter for utviklingsforskning i Bangladesh. Han var også styreleder for Unnayan Shamannay, en non-profit organisasjon for forskning, utvikling og kulturell læring. Han har også vært direktør for Sonali Bank, styreleder for Janata Bank og seniorstipendiat (*Senior Research Fellow*) ved angladesh Institute of Development Studies (BIDS). 

Rahman har drevet med forskning innen felter som økonomisk utvikling, mikrofinans, fattigdomsbekjempelse, offentlig velstand og andre sosioøkonomiske emner. Pr 2009 har han utgitt 45 bøker, og han har skrevet mye i avisene som spaltisk. For sitt bidrag til samfunnet er han tildelt prisene «Atish Dipankar Gold Medal» (2000) og «Chandrabati Gold Medal» (2008). 

Utdanningsmessig gikk han først ved Mirzapur Cadet College, deretter University of Dhaka, der han først tok en bachelorgrad (Honors), senere M.A innen økonomi. Etter dette ble han tildelt et stipend fra Samveldet av nasjoner, slik at han kunne dra til School of Oriental and African Studies (SOAS) ved University of London, der han tok Filosofisk doktorgrad i 1983. Doktorgradavhandlingen hans omhandlet «Peasants and Classes» («Bønder og klasser»), som senere også ble utgitt som bok. 

Rahman trakk seg som sentralbanksjef etter at hackere 4. februar 2016 hacket sentralbanken og stjal 101 millioner amerikanske dollar. Han sa opp sin stilling 15. mars, og Fazle Kabir ble utnevnt til ny sentralbanksjef samme dag. Kabir overtok stillingen 20. mars 2016.

## Referanser
Mleccha

**Mleccha** (vedisk sanskrit: म्लेच्छ, «ikke-vedisk», «barbar») var en benevnelse som ble brukt om personer som ikke handlet i tråd med moralen og de religiøse normene i det vediske samfunnet i det gamle India.

Gjennom sin struktur fremgår det at benevnelsen ikke er opprinnelig indoiransk, og det har derfor vært spekulert i om det kan være et låneord for et etnonym på et ikke-arisk folk. Språkforskeren Asko Parpola har foreslått at *mleccha* er beslektet med ordet *[[meluhha]]* som var det sumeriske navnet på en handelspartner med bronsealderens Sumer, og videre at dette kan identifiseres med Induskulturen.

## Referanser
Sommer-OL for ungdom

**Sommer-OL for ungdom** er en internasjonal multisportkonkurranse som arrangeres hvert fjerde år i forbindelse med den internasjonale olympiske komités tradisjon med Sommer-OL for ungdom..

## Arrangørbyer

## Medaljefordeling
*Oppdatert per [[Sommer-OL for ungdom 2018]].*

## Se også
* Ungdoms-OL
* Vinter-OL for ungdom
* Olympiske leker
* Olympiske vinterleker
* Olympiske sommerleker
* Paralympiske leker

## Referanser


## Eksterne lenker
* Offisielt nettsted
Ministeriet for offentlig sikkerhet i Folkerepublikken Kina

**Ministeriet for offentlig sikkerhet i Folkerepublikken Kina** (kinesisk: 中华人民共和国公安部, forkortet 公安部, pinyin: *Gōngānbù*) inngår i Folkerepublikken Kinas statsråd og er det viktigste politiorganet i Folkerepublikken Kina. Det ledes av ministeren for offentlig sikkerhet. Ministeriet kontrollerer blant annet landets politistyrker og leder også Folkets bevæpnede politi sammen med Den sentrale militærkommisjon.

Ministeriet ble opprettet 6. juli 1949 og het først *Ministeriet for offentlig sikkerhet under Det kinesiske kommunistpartis sentrale revolusjonære militærkommisjon* (中央人民革命军事委员会公安部). I og med Folkerepublikken Kinas grunnleggelse senere samme år byttet det den 19. oktober 1949 navn til *Folkerepublikken Kinas sentrale folkeregjerings ministerium for offentlig sikkerhet* (中央人民政府公安部). Sitt nåværende navn *Folkerepublikken Kinas ministerium for offentlig sikkerhet* (中华人民共和国公安部) har det hatt siden den 10. november 1954.

## Liste over ministre for offentlig sikkerhet
* Luo Ruiqing: oktober 1949 – september 1959
* Xie Fuzhi: september 1959 – mars 1972
* Li Zhen: 1972-1973
* Hua Guofeng: 1973 – mars 1977
* Zhao Cangbi: mars 1977 – april 1983
* Liu Fuzhi: mai 1983 – august 1985
* Ruan Chongwu: september 1985 – mars 1987
* Wang Fang: april 1987 – november 1990
* Tao Siju: desember 1990 – mars 1998
* Jia Chunwang: mars 1998 -2002
* Zhou Yongkang: desember 2002 – oktober 2007
* Meng Jianzhu: oktober 2007- desember 2012
* Guo Shengkun: desember 2012 -

## Referanser


## Litteratur
* Børge Bakken: *Crime, Punishment, and Policing in China*, Rowman & Littlefield, Lanham, MD 2005, Asia/Pacific/Perspectives. ISBN 0-7425-3574-6  
## Eksterne lenker
*
Meng Jianzhu

**Meng Jianzhou** (kinesisk: 孟建柱, pinyin: *Mèng Jiànzhù*, født i 1947 i Suzhou i provinsen Jiangsu i Kina) er en kinesisk kommunistisk politiker. Han ble i desember 2012 leder for Det kinesiske kommunistiske partis sentralkomites kommisjon for politikk og rettsvesen.

Under kulturrevolusjonen ble Meng sendt for å arbeide på en jordbrukskommune utenfor Shanghai, der han begynte å arbeide seg opp i hierarkiet. Han ble medlem av Kinas kommunistiske parti i 1971 och ble sjef for jordbrukskommunen i 1981. I 1990-årene innehadde han lokale partiposisjoner i Jiangsu-provinsen.

I 1997 ble Meng innvalgt som supplant i Sentralkomitéen for Kinas kommunistiske parti og i 2002 ble han ordinært medlem. I 2001 ble Meng utnevnt til partisekretær i provinsen Jiangxi og til ordfører i den stående komite i provinsens folkekongress. Det ble spekulert at utnevnelsen fant sted som erstatning for at han tapte for Chen Liangyu i konkurransen om  å bli partisekretær i Shanghai. 

I 2007 ble han utnevnt til minister for offentlig sikkerhet, en post han innehadde til desember 2012. Han ble også politisk kommissar for Folkets bevæpnede politi og medlem av partiets utvalg for rettslige og politiske spørsmål. Meng har også innflytelse over Kinas politikk i Tibet, idet han er medlem av partiets samordningsgruppe for Tibet. I Tibet har Meng blant annet gått inn for intensifisert patriotisk skolering av regionens buddhistiske munker.

## Eksterne lenker
*
Oikos – Økologisk Norge

**Økologisk Norge** er en fellesorganisasjon for økologisk matproduksjon og forbruk. Organisasjonen het tidligere Oikos.

Økologisk Norge ble stiftet 3. september 2000, for å styrke det økologiske miljøet i Norge. De tidligere organisasjonene Norsk økologisk landbrukslag (NØLL), Norsk Økologisk Urtelag og Økoprodusentane gikk da sammen om en ny organisasjon. Økologisk Norge har omtrent 5000 medlemmer (2015), både produsenter og forbrukere. Organisasjonen har kontor i Oslo. Organisasjonen gir ut magasinet* [[Ren Mat]]* som har 2300 abonnenenter (i 2015). 

67%, om lag 13 millioner kroner av Økologisk Norges inntekter er offentlige bevilgninger. Øvrige inntektskilder er medlemskontingenter og private kilder.

## Referanser


## Eksterne lenker
* 
* Ren Mat (organisasjons tidsskrift)
Estonica

**Estonica** er et estisk online fakta-leksikon på tre språk – estisk, engelsk og russisk. 

Leksikonet publiseres og oppdateres av Eesti Instituut. Estonica er delt i syv avdelinger – historie, samfunn, kultur, stat, økonomi, utdannelse og vitenskap/natur.

## Eksterne lenker
*   /  / 
* Eesti Instituut (Det estiske institutt).  /
Eesti Instituut

**Eesti Instituut** (*Det estiske institutt*) er en privat organisasjon som jobber med å spre informasjon om Estland, særlig landets  kultur og historie. Instituttet opprettholder også flere nettsider, for eksempel faktaleksikonet Estonica og kulturportalen **kultuur.info**. 

## Eksterne lenker
* 
* Estonica  - estisk online faktaleksikon   
* kultuur.info - kulturportalen kultuur.info 
* www.culture.ee - kulturportal
Arthur Javadjan

**Arthur Javadjan** (født 22. april 1964) er en armensk økonom, som har vært sentralbanksjef for Armenias sentralbank siden 11. juni 2008, da han overtok for Tigran Sargsian.

Han er utdannet innen ingeniørfaget, men har tatt etterutdanning innen økonomi og ledelse ved blant annet American Banking Institute i New York, Den sveitsiske nasjonalbanken, International Centre of Top Management i Toronto og Japan Center for International Finance.

Javadjan startet sin karriere i Armenias sentralbank i 1997, som styremedlem. Etter to år i denne stillingen jobbet han to år i ArmInvestBank, før han returnerte til sentralbanken. Har hadde han ulike lederstillinger, blant annet visesentralbanksjef i 2003–2008, inntil han i juni 2008 ble utnevnt til sentralbanksjef.

## Eksterne lenker
* CBA - ''Arthur Javadyan''
Téa Leoni

**Elizabeth Téa Pantaleoni**, kjent under kunstnernavnet **Téa Leoni**, (født 25. februar 1966) er en amerikansk skuespiller. Hun har spilt i en rekke filmer, som *[[Jurassic Park III]]*, *[[The Family Man]]*, *[[Deep Impact]]*, *[[Fun with Dick and Jane]]*, *[[Bad Boys]]* og *[[Ghost Town]]*.

## Liv og virke
Leoni ble født i New York City, som datter av Emily Ann (født Patterson), dietetiker og ernæringsfysiolog, og Anthony Pantaleoni, advokat som jobbet for firmaet Fulbright & Jaworski. Leonis mor var opprinnelig fra Texas, og hennes far var av italiensk, engelsk og polsk avstamning. Leoni gikk på Brearley School og senere ved The Putney School. Hun begynte på, men fullførte ikke sine studier ved Sarah Lawrence College.

Leonis farmor, Helenka Adamowska Pantaleoni (1900–1987), var film- og teaterskuespiller, datter av musikerne Józef Adamowski og Antonina Szumowska-Adamowska, som sammen med Josefs bror Tymoteusz Adamowski, utjgjorde, Adamowski Trio. Leonis oldefar på farssiden var broren til den italienske økonomen og politikeren Maffeo Pantaleoni.

Tea Leoni ble rangert som nummer 79 på FHM sin liste over *100 Most Sexiest Women of 2000*. I 2000 spilte Leoni en liten rolle i TV-serien *[[The X-Files]]* som var meget populær i USA på 1990-tallet. Leoni uttalte i Life Magazine den 27. oktober 2006, at hun ble goodwill-ambassadør for UNICEF, delvis fordi hennes farmor tidlige hadde vært president i det amerikanske fondet for UNICEF i hele 25 år. Leoni giftet seg med sin første ektemann, Neil Joseph Tardio Junior, TV-reklameprodusent, den 8. juni 1991, ved St. Luke's Episcopal Church i Hope, New Jersey. Paret skilte seg igjen etter 4 år, i 1995.

Leoni giftet seg med sin andre ektemann, skuespilleren David Duchovny, 6. mai 1997, etter å ha vært forlovet i 9 uker. Deres første barn, datteren Madelaine West Duchovny, ble født 24. april 1999 i det sørlige California, og deres andre, sønnen Kyd Miller Duchovny, ble født den 15. juni 2002, i Los Angeles. Familien bodde i Malibu i California, men flyttet til New York City i 2008. Onsdag 15. oktober 2008, bekreftet Leoni og Duchovny at de har vært separert i flere måneder.

## Referanser


## Eksterne lenker
*
Val Lehman

**Val Lehman** (født 15. mars 1943 i Perth, Australia) er en australsk skuespiller, best kjent for rollen som Bea Smith i den australske serien *Prisoner*. Hun hadde denne rollen i over fire år før hun forlot serien i episode nr. 400 i 1983. Hennes datter fra det virkelige liv, Cassandra Lehman, portretterte Bea Smiths datter, Debbie med rusmiddelavhengighet.

Lehman har også dukket opp i mange andre australske TV-produksjoner, for det meste i forskjellige gjesteroller og sjelden noen permanent roller. Før hun spilte i Prisoner var hun med i TV-seriene Bellbird og Tandarra. Etter Prisoner dukket hun blant annet opp i The Flying Doctors, Army Wives (Koneklubben på norsk), Something in the Air, Blue Heelers og All Saints.

Lehman bodde i Ipswich, England i mye av 1990-årene etter å ha blitt først invitert til Storbritannia for personlige opptredener av serien Prisoner: Cell Block. Det ble senere rapportert av Jarratts familie at hun ikke hadde hatt en affære med Wayne Jarratt, slik som det en stund hadde gått mange rykter om i sladrepressen.

## Referanser


## Eksterne lenker
*
Revelje

**Revelje** (av fransk: *réveil*, fra *réveiller* som betyr «vekker») er et lydsignal som benyttes i et lands militærvesen for å indikere at dagen starter og dermed gi en ordre til en militæravdeling om å stå opp og klargjøre seg.

Trompetisten Joseph-David Buhl standariserte det franske forsvarets reveljer.

Tradisjonelt ble dette spilt på signalhorn eller trompet, men i moderne tid blir reveljen spilt i opptak over høyttaleranlegg.

## Lydeksempel

## Referanser


## Eksterne lenker
* Revelje fra Hans Majestet Kongens 3. Gardekompani (WMA-format)
Nytelsesmiddel

**Nytelsesmiddel** er stoff som virker stimulerende på smaks- og luktesansen, og gir nytelse for brukeren. Nytelsesmidler innbefatter også en del lovlige rusmidler, og skilles vanligvis fra næringsmidler, men med unntak. De vanligste rusmidlene som regnes som nytelsesmidler er kaffe (koffein), te (koffein), tobakk i form av snus eller røyk (nikotin) og alkohol.

Hva gjelder alkohol skrev den danske medisineren Knud O. Møller i 1940-årene at «det avhenger av dosens størrelse om den fungerer som rusgift eller som nytelsesmiddel».

I dagligtale blir nytelsesmidler gjerne også brukt for noen næringsgivende varer, i tillegg til øl, som brus, sjokolade og annet godteri.

Nytelsesmidler blir primært konsumert for smakens eller rusens del, ikke for næringsverdiene de måtte inneholde. Flere av nytelsesmidlene, som for eksempel kaffe, te og krydder, har liten næringsverdi.

## Referanser


## Litteratur
* 
* 
*
Margrete av Anjou

:*For [[Henrik VI av England]]s ektefelle, se:[[Margaret av Anjou]]*

**Margrete av Anjou** (ca. 1273–1299) var grevinne av Anjou. Hun var datter av Karl II av Napoli og Mary av Ungarn. 

Margrete giftet seg med Karl av Valois, en av sønnene til Filip III av Frankrike, 16. august 1290. Faren ga henne Anjou som medgift.

Barn:
* Isabella (1292–1309). Gift med Johan III, hertug av Bretagne
* Filip VI av Frankrike
* Johanna av Valois (1294–1342). Gift med William I, hertug av Hainaut
* Margrete av Valois (1295–1342). Gift med Guy I av Blois-Châtillon
* Karl II av Alençon (1297–1346)
* Katrine av Valois (født 1299, ukjent dødsdato)

## Referanser
Chasmogami

**Chasmogami** er betegnelsen på blomster som åpner seg og dermed eksponerer forplantningsorganene (fruktemner og pollenbærere) for en pollenvektor. Dette er normaltilstanden hos blomsterplantene, og begrepet er først og fremst nødvendig for å kunne kontrastere med det langt sjeldnere fenomenet kleistogami.

## Litteratur
*
Frank A. Stevenson

**Frank Andrew Stevenson** (født 11. juni 1970) er en norsk programvareutvikler og deltids kryptoanalytiker. Han er kjent for avsløringer av svakheter i krypto-systemet Content Scramble System (CSS) som brukes på DVD-plater. Selv om den grunnleggende analysen ble gjort av andre, er Stevenson kjent for sitt arbeide med kryptoanalysen på CSS som ble grunnlaget for DeCSS-programmet, og ble innkalt som vitne i den norske rettssaken mot Jon Johansen. Han avga også en rettsforklaring i den amerikanske rettssaken som DVD CCA anla mot McLaughlin, Bunner og andre.

Stevenson arbeidet i Funcom som spillutvikler i flere år. Etter dette flyttet han til Kvaleberg for å arbeide med programvare for mobiltelefoner. I juli 2010 publiserte Stevenson informasjon om svakheter i krypteringsalgoritmen A5/1, som brukes i de fleste 2G GSM mobilnettverk. Han demonstrerte i denne forbindelse sin programvare kalt *Kraken*, som demonstrerer at denne krypteringen kan brytes i reell tid med relativt enkelt utstyr.

Stevenson har medvirket i produksjon av følgene videospill:
* Anarchy Online: Alien Invasion (2004), Funcom Oslo A/S
* Anarchy Online (2001), Funcom Oslo A/S
* Anarchy Online: The Notum Wars (2001), KOCH Media Deutschland GmbH
* The Longest Journey (1999), IQ Media Nordic
* DragonHeart: Fire & Steel (1996), Acclaim Entertainment, Inc.
* Winter Gold (1996), Nintendo Co., Ltd.

## Referanser
Kleistogami

**Kleistogami** er betegnelsen på blomster som normalt ikke åpner seg og der sjølpollinering er eneste mulighet for befruktning. Blomsten inneholder de samme forplantningsorganene som åpne (chasmogame) blomster: fruktemner og pollenbærere. Kronblader mangler eller er sterk redusert og fordi pollenoverføringa i en lukka blomst er mer presis enn hos åpne blomster, har disse blomstene normalt færre pollenkorn enn åpne blomster. 

De fleste plantearter som produserer kleistogame blomster, lager også vanlige, åpne blomster som har mulighet for krysspollinering. En vanlig strategi er å produsere kleistogame blomster når tilgangen på pollinatorer er lav, f.eks. blomstrer gjøkesyre og mange arter i fiolslekta med åpne blomster om våren og med kleistogame blomster seinere på året. 

En litt annen strategi finnes hos blindurt som er en fjellplante med blomster som sjelden åpner seg og derfor klassifiseres som kleistogame. Imidlertid har blomstene hos denne planta mulighet for åpning og åpne blomster finnes av og til. Dette kan tolkes en tilpasning til vanskelige og uforutsigbare forhold med hensyn på tilgang på pollinatorer i arktisk/alpine strøk. 

## Litteratur
*
Alyson Reed

**Alyson Reed** (født 11. januar 1958 i Anaheim i California) er en amerikansk skuespiller, sanger og danser.

Reed vokste opp i Anaheim og gikk på Anaheim High School, hvor hun ble uteksaminert i 1976. Det var også her hun begynte å opptre, og en av hennes store roller var som Nancy i en skoleproduksjon av *[[Oliver!]]*. Alyson opptrådte også som Alice i Eventyrland i fornøyelsesparken Disneyland.

Reed hadde sin Broadway-debut i *[[Dancin']]* i 1978. Andre musikaler hun har opptrådt i er *[[Dance a Little Closer]]*, *[[Cabaret]]*, *[[A Grand Night for Singing]]* og **'. Hun ble nominert til [[Tony-prisen for beste kvinnelige birolle i en musikal|Tony-prisen for beste kvinnelige birolle]] for ''Cabaret'' og til [[Drama Desk Award|Drama Desk-prisen]] for beste kvinnelige hovedrolle for ''Marilyn''. I 1992 spilte hun mot [[Michael O'Keefe]] i teaterstykket ''[[A Few Good Men (skuespill)|A Few Good Men]]'' i rollen som Lt Cmdr. Galloway.

Reeds spilte rollen som Cassie i [[Richard Attenborough]]s filmversjon av ''[[A Chorus Line (film)|A Chorus Line]]''. Hun spilte også i komedien ''[[Skin Deep (1989)|Skin Deep]]'' med [[John Ritter]]. Reeds spilte rollen som Ms. Darbus i [[Disney Channel]]-filmene ''[[High School Musical]]'', ''[[High School Musical 2]]'' og ''[[High School Musical 3: Senior Year]]''. Reeds har hatt gjesteroller i TV-serier som ''[[Matlock (TV-serie)|Matlock]]'', ''[[Lov og rett i L.A.]]'', ''[[Jessica Fletcher (TV-serie)|Jessica Fletcher]]'', ''[[Frasier]]'', ''[[Lov og orden (TV-serie)|Lov og orden]]'', ''[[Sporløst forsvunnet]]'', ''[[Akutten]]'', ''[[Judging Amy]]'', ''[[Chicago Hope]]'', ''[[The X-Files]]'', **', *[[Nip/Tuck]]*, *[[Crossing Jordan]]*, *[[Numb3rs]]*, *[[Boston Legal]]* og *[[NYPD Blue]]*.

## Referanser


## Eksterne lenker
* 
*
Helene Sommerset Busengdal

**Helene Sommerset Busengdal** (født 1995) er en norsk barneskuespiller.

Hun har vært med i NRK Super-serien *Sara* hvor hun hadde rollen som «Desirée». Busengdal har også vært med i TVNorge sin adventskalender *[[Den unge Fleksnes]]* hvor hun spilte Marves klassevenninne «Veronica Knutsen». Hun spilte rollen som «Emilie» i *[[Kongsvik Ungdomsskole]]*. Rollen var, ifølge produsent Aleksander Herresthal, delvis inspirert av toppbloggeren Emilie «Voe» Nereng, som et motstykke til den utspekulerte og misunnelige bloggeren «Kine», spilt av Lene Kongsvik Johansen. «Voe» prøvespilte opprinnelig selv for rollen, men innspillingen kolliderte med andre planer. Hun hadde også en rolle i barneserien *Sara*.

## Referanser


## Eksterne lenker
*
Jean Fouquet

::*For 1700-tallsjesuitten og kinamisjonæren og biskopen, se [[Jean-François Foucquet]].*
**Jean Fouquet** (født ca. 1420, død 1480 eller 1481) var en fransk maler, født i Tours. 

Som ung kom han i kontakt med det franske hoffet i Paris og malte blant annet et portrett av Karl VII. Rundt 1437 besøkte Fouquet Italia, hvor han malte et portrett av pave Eugenius IV. Idag finnes det imidlertid bare kopier av dette. 

Etter hjemkomsten til Frankrike ble han hoffmaler hos Ludvig XI.

## Verk
Fouquet arbeidet i en stil som var påvirket av italiensk renessanse og flamsk realisme. 


Fil:Fouquet Madonna.jpg|Madonna og barnet omgitt av engler (ca. 1450). Maleriet viser Karl VIIs elskerinne Agnès Sorel
Fil:KarlVII.jpg|Portrett av Karl VII
Fil:Mariage de Charles IV le Bel et de Marie de Luxembourg.jpg|Bryllupet mellom Karl IV og Maria av Luxemburg
Fil:La Crucifixion.jpg|Korsfestelsen
File:L_Adoration_des_Mages.jpg|Stjernetydernes adorasjon av Jesusbarnet


## Referanser


## Eksterne lenker
*
Koka

**Koka** (*Erythroxylum coca*) er en plante i Kokafamilien (Erythroxylaceae), som stammer fra den vestlige delen av Sør-Amerika. Koka er best kjent på grunn av sine alkaloider, inkludert kokain, et sentralstimulerende rusmiddel. Planten spiller en betydelig rolle i den tradisjonelle kulturen i Andesfjellene.

## Eksterne lenker
*
Jesu blod

**Jesu blod** er et begrep i kristen teologi som viser til (a) det fysisk blodet som rant av Jesus Kristus mens han hang på korset, og frelsen som kristendom lærer var derav fullendt; og (b) blodet til stede i nattverd som er betraktet av katolikker å være det samme blodet som Kristus spilte på korset. Den katolske kirke, som den ortodokse kirke og de orientalske ortodokse kirker, er av den tro at i nattverden vil den troende motta Kristus' bokstavelige blod i form av vin. 

Den katolske kirke, den ortodokse kirke, de orientalske ortodokse kirker, den assyriske kirke i øst, og den evangelisk-lutherske kirke sammen med den anglikanske kirke tror på den sanne tilstedeværelse til Kristus i nattverden. Den katolske kirke benytter begrepet «forvandling» for å beskrive den endring i brødet og vinen inn i Kristi blod og legeme. De lutherske kirker følger læren til Martin Luther i å definere Kristi tilstedeværelse i nattverdens elementer som en sakramental forening - skjønt som en *[[konsubstansiasjon]]*, det vil si *Kristi nærvær* i betydningen av den fundamentale «substans» eller «kjernen» i Kristus' blod og legeme som bokstavelig er til stede sammen med substansen av brød og vin.

## Historie
I den tidlige kirke mottok de troende nattverden i form av viet brød og vin. Sankt Maximus forklarte at i de gamle lovene i Det gamle testamentet ble kjøttet til offeret delt med folket, men offerets blod ble kun hellet over alteret. Under den nye lov ble Jesu blod den drikk som ble delt av alle kristne. Justin Martyr, en tidlig kirkefar på 100-tallet, snakker om nattverden som det samme legeme og blod til Kristus som var til stede i hans legemliggjørelse.

## Bibelen
I *[[Evangeliet etter Lukas]]* 22:19-20: *Så tok han et brød, takket og brøt det, ga dem og sa: «Dette er min kropp, som gis for dere. Gjør dette til minne om meg.» Likeså tok han begeret etter måltidet og sa: «Dette begeret er den nye pakt i mitt blod, som blir utøst for dere.*

I Evangeliet etter Markus 14:22-24: *Mens de holdt måltid, tok han et brød, takket og brøt det, ga dem og sa: «Ta imot, dette er min kropp.» Og han tok et beger, takket, ga dem, og de drakk alle av det. Og han sa til dem: «Dette er mitt blod, paktens blod, som blir utøst for mange.*

## Referanser


## Litteratur
* Sollier, J. F. (1913): [«Precious Blood»](http://en.wikisource.org/wiki/Catholic_Encyclopedia_(1913)/Precious_Blood). *Catholic Encyclopedia*. New York: Robert Appleton Company.
* Vincent, Nicholas (2001): *The Holy Blood: King Henry III and the Westminster Blood relic*. Cambridge: Cambridge University Press. ISBN 0521571286.
* Heinlen, Michael (1998): *An Early Image of a Mass of St. Gregory and Devotion to the Holy Blood at Weingarten Abbey*, Gesta, Vol. 37, No. 1, ss.&nbsp;55-62
* Bynum, Caroline Walker (desember 2002): *The Blood of Christ in the Later Middle Ages*, Church History, Vol. 71, No. 4, ss.&nbsp;685-671
Smelleslekta

Arter i Norge:
* rød jonsokblom
* hvit jonsokblom
* engsmelle
* strandsmelle
* fjellsmelle
* blindurt
* nikkesmelle 
* tatarsmelle

**Smelleslekta** (*Silene*) tilhører nellikfamilien. Slekta har trolig fått sitt navn etter det oppblåste begeret som kan smelles som en liten ballong. Denne slekta hører til den delen av nellikfamilien som har sammenvokst beger, de fem kronbladene er frie som hos alle i familien. Karakteristisk er at kronbladene er innskåret i enden slik at det hos noen arter kan se ut som blomsten har ti kronblader. 

## Eksterne lenker
*
Afghanske kvinners revolusjonære forening

**Afghanske kvinners revolusjonære forening** (engelsk: **The Revolutionary Association of the Women of Afghanistan (RAWA)**, Persisk: **جمعیت انقلابی زنان افغانستان** **Jamiyat-e Enqelābi-ye Zanān-e Afghānestān**, Pashto: د افغانستان د ښڅو انقلابی جمعیت) er en kvinneorganisasjon med sete i Quetta, Pakistan som jobber for kvinnerettigheter og sekulært demokrati i Afghanistan. Organisasjonen ble grunnlagt i 1977 av Meena Keshwar Kamal, en afghansk studentaktivist som ble drept i et attentat 4. februar 1987. RAWA, som forfekter ikkevoldelige strategier, hadde sitt egentlige kontor i Kabul, men flyttet senere til Pakistan.

## Referanser

## Eksterne lenker
*
Hurtignudler

**Hurtignudler** er et hurtigmatprodukt bestående av nudler som har blitt forbehandlet med varme og deretter tørket, og som ofte selges med en pakke smakstilsetning og/eller smakssatt olje. Hurtignudler tilberedes vanligvis ved å tilsette kokende vann og la blandingen stå i to til fem minutter. Hurtignudler ble oppfunnet av  Momofuku Andō, grunnlegger av det japanske foretaket Nissin Foods.

## Historie

Hurtignudler ble oppfunnet av Momofuku Andō, som introduserte produktet på det japanske markedet den 25. august 1958, under navnet *Chikin Ramen*. Momofuku Ando ble født i sørvest Taiwan mens Taiwan var under japansk styre. På 1960-tallet ble produktet hans populært i USA, og det ble opprettet en amerikansk fillial av selskapet Nissin Foods. I 1971 lanserte Nissin et nytt produkt; hurtignudler i en vanntett kopp.

Ifølge en japansk undersøkelse i 2000 er hurtignudler den viktigste japanske oppfinnelse av 1900-tallet. Siden 2008 har om lag 94 milliarder porsjoner av hurtignudler blitt spist hver år. Kina konsumerer 45 milliarder pakker av instantnudler per år, 48 prosent av verdens konsumering. Indonesia, 14 milliarder; Japan, 5.1 milliarder. Per kapital konsumerer sørkoreanere den største mengden av hurtignudler, 69 per kapital per år.

Hurtignudler er ikke bare populære blant studenter, de kan også være en økonomistatus. Mama Noodles Index ble startet i 2005 for å holde styr på salget av Mama Noodles, den største hurtignudelprodusenten i Thailand.

## Helsebekymringer

Ernæringseksperter rundt om i verden har advart mot produktet, på grunn av dets høye innhold av raske karbohydrater, fett og salt. I 2024 advarte det norske Mattilsynet i tillegg mot at hurtignudler kan inneholde stoffet capsaicin, som kan forårsake akutte helseplager.

Det har også blitt advart mot dioksin og andre hormonlignende stoffer som teoretisk kan være smittet fra emballasjen, og lim som brukes til å pakke hurtignudler. Det ble begrunnet at skadelige stoffer kan sige inn i suppen når varmt vann ble lagt til hurtignudler. Etter en rekke studier ble gjennomført, valgte ulike organisasjoner endringer i emballasjen for å møte disse bekymringene.

En annen bekymring når det gjelder inntak av stekt mat, inkludert hurtignudler, er en mulig tilstedeværelse av oksidasjonsprodukter som følge av dårlig vedlikehold av oljen. Hvis matolje ikke oppbevares ved riktig temperatur eller skiftes ut ofte nok, kan disse oksidasjonsprodukter, som er mistenkt for å utgjøre ulike helserisiko, være tilstede i maten. Riktige produksjonsstandarder minimerer risikoen.

## Referanser


## Eksterne lenker
*
Prosper Club

**Prosper Club** (også kjent som **Prosper International League Ltd** og **PILL**) er et nettverksselskap etablert på Bahamas i 2001 og drevet av Pierre Gauthier. I Norge ble konseptet frontet av Morten Marcussen.

Selskapet vervet mange medlemmer i Norge og Sverige på begynnelsen av 2000-tallet, og tilbød potensielle medlemmer finansiell opplæring kombinert med inntektsmuligheter. I markedsføringen ble det også påstått at selskapet var godkjent av Lotteritilsynet, Økokrim og Kredittilsynet, noe som ikke stemte.

I begynnelsen ble medlemmenes midler rutet via *AvantGuard Bank & Trust* som var selskapets egen bank registrert i Grenada. Denne ble etterforsket av myndighetene i 2002, og nedlagt samme år.

I 2003 ble selskapet erklært å være et ulovlig pyramidespill av Lotteritilsynet. Selskapet skal da ha vervet mer enn 10.000 nordmenn.

En av de sentrale norske deltakerne ble i 2006 dømt for ulovlig unndragelse av skatt for penger han hadde tjent gjennom pyramidespillet. Også i Sverige fikk selskapet stor oppmerksomhet fra politiet. Her ble en kvinne dømt til ett års fengsel for deltakelse i pyramidespillet.

Pierre Gauthier mottok i 2006 rettslig pålegg fra amerikanske myndigheter om å stanse all markedsføring av konsepter der betalende medlemmer fikk råd om hvordan man ulovlig kunne unngå å betale skatt av inntekter gjennom såkalte «trusts». Fortsatt fastholder selskapet at de ikke driver umoralsk, uetisk eller ulovlig, og at metoder for å redusere beskatning ikke er kontroversielle.

## LifeClub International

I 2003 ble investeringsklubben LifeClub International startet av John Hegrenes og Morten Marcussen. Pierre Gauthier var også involvert i selskapet i starten. Selskapet er registrert i Panama men har postadresse i Storbritannia. I likhet med Prosper Club har LifeClub vervet medlemmer med løfter om finansiell opplæring og stor avkastning på investerte midler. Gjennom å satse på forskjellige programmer innenfor valutahandel forespeiles medlemmene fra 50 til 150 % i årlig avkastning og medlemskapet gir også eierskap til B-aksjer i selskapet.

I tilknytning til LifeClub International drives også selskapet *LifeClub Transervice* med adresse på Kypros.

I 2016 gikk Hegrenes og LifeClub til sivilt søksmål mot selskapet Orion Trading Institution (OTI) som ble drevet fra New Jersey av Morten Nilsen og Bård Jordal. LifeClub hevdet å ha investert 20 millioner euro i OTI, men at disse hadde blitt borte i en Ponzi-svindel hvor eierne hadde brukt pengene på privat luksus. OTIs advokat har anført at pengene var blitt spekulert i valutamarkedet, men at LifeClub var vel vitende om risikoen for betydelige tap.

## Referanser
Sølvspisshai

**Sølvspisshai** (*Carcharhinus albimarginatus*) er en stor hai fra familien Carcharhinidae med spredt utbredelse i det tropiske Indiahavet Rødehavet og Stillehavet. Utbredelse i Det karibiske hav er ubekreftet. Denne arten er ofte observert rundt øyer og korallrev, og har vært kjent for å dykke ned til en dybde på 800 meter. Sølvspisshaien ligner en større grå revhai (C. amblyrhynchos), og kan lett identifiseres av den fremtredende hvite streker på finnene. Den kan oppnå en lengde på 3 meter.

Haien er aggressiv og kraftig, og livnærer seg på et bredt utvalg av fisk, samt ørnerokker, mindre haier, og blekksprut. Arten dominerer andre haier av samme størrelse når de konkurrerer om mat, og større individer er ofte sterkt arret av konflikter med andre av sin art. Som med andre medlemmer av familien sin, føder Sølvspisshaien levende unger, 1-11 om sommeren. 

Sølvspisshaier anses som potensielt farlige for mennesker, siden de ofte nærmer seg dykkere. Frem til 2008 har det av International Shark Attack File kun blitt registrert fire tilfeller av angrep på mennesker, ingen med dødelig utfall. 

Denne sakte-reproduserende arten, som andre haier, blir tatt av kommersielle fiskerier for kjøtt, finner, hud, brusk, kjever og tenner, som har tilsynelatende ført til at antallet avtar. Som følge av dette har Verdens naturvernunion vurdert arten som «nær truet».

## Referanser


## Eksterne lenker
* 
* IUCN Rødliste – Sølvspisshai
Robert Grant

**Robert Grant** (født 1779, død 9. juli 1838) var en britisk advokat, politiker og salmedikter.

Han ble født i India som sønn av Charles Grant, styreleder for Honourable East India Company, og yngre bror av baronen Charles Grant. De returnerte hjem til England sammen med faren i 1790, og de to brødrene begynte som studenter på Magdalene College, Cambridge i 1795. I 1801 var Charles fjerde wrangler og senior Chancellor’s medaljør mens Robert var tredje wrangler og andre Chancellor’s medaljør. Det var en enestående prestasjon at to brødre var så fremtredende i hederen som ble delt ut det samme året.

Robert fikk jobb med skranken samme dag som broren, 30. januar 1807, og begynte virket som King’s Sergeant i retten i Duchy of Lancaster og en av dem som var ansvarlige for konkurser. Han ble valgt til Member of Parliament for Elgin Burghs i 1818, og for Inverness Burghs i 1826. Den siste valgkretsen representerte hani fire år. I 1830 og 1831 ble han valgt inn for Norwich, og i 1832 for Finsbury. Robert Grant kjempet iherdig for å avskaffe de juridiske begrensningene som lå på jødene, og fikk to ganger gjennom lovendringer rundt dette temaet i House of Commons. Begge gangene ble lovendringene avslått av Upper House, som ikke vek i spørsmålet før i 1858, tjue år etter Grants død. I 1832 ble han Judge Advocate General, og i 1834 ble han utnevnt til guvernør av Bombay og Royal Guelphic Order. Han døde i 1838. 

I sine yngre dager publiserte Grant et essay om handel og styresett i India og en skisse over den tidlige historien til British East India Company. Han var også forfatter av en samling åndelige dikt, som ble redigert og utgitt av broren hans etter hans egen død. Denne samlingen inneholder salmer som har funnet vei inn i moderne salmesamlinger. Hans mest kjente salme, som fremdeles er i bruk i dag, er «O Worship the King», som er basert på Salme 104. Denne salmen er også med i *[[Norsk Salmebok]]* under navnet «Kom tilbe med fryd». 

Det eldste medisinske fakultetet i Mumbai, Grant Medical College, er oppkalt etter Sir Robert Grant. Grant Road og Grant Road Station i også oppkalt etter han.

## Referanser


## Eksterne lenker
* 
*  The Anglo-Indian Grants Charles Grant
*  Grants bidrag i parlamentet 
*  Oppføring hos det britiske nasjonalarkivet